123.126 REGOLI DWAR PERSUNI LI JKOLLHOM KWALIFIKI GĦOLJA L-AVVIŻ LEGALI 106 tal-2011, kif emendat bl-Avviżi Legali 192 u 428 tal-2011, 306 tal-2012, 152 tal-2013, 16 tal-2014, 225 tal-2015, 7 tal-2017, u 192 tal-2017. L-AVVIŻ LEGALI 106 tal-2011, kif emendat bl-Avviżi Legali 192 u 428 tal-2011, 306 tal-2012, 152 tal-2013, 16 tal-2014, 225 tal-2015, 7 tal-2017, u 192 tal-2017. 1. Titolu. It-titolu ta’ dawn ir-regoli hu Regoli dwar Persuni li jkollhom Kwalifiki Għolja. 2. Tifsir. Emendat: A.L.428 tal-2011; A.L.306 tal-2012; A.L.16 tal-2014. (1) F’dawn ir-regoli, kemm-il darba r-rabta tal-kliem ma tkunx teħtieġ xort’oħra: "arranġament artifiċjali " tinkludi arranġament li skond ma dan ikun isemmi, benefiċjarju jirċievi kull benefiċċju jew pagament, f’kwalunkwe forma, mingħand persuna li tkun relatata mal-prinċipal tiegħu u dak il-benefiċjarju ma jiddikjarax għall-iskop tat-taxxa dak il-benefiċċju jew pagament f’Malta jew inkella ma jkunx soġġett għat-taxxa fuq dak l-income f’Malta; "l-Att " tfisser l-Att dwar it-Taxxa fuq l-Income; Kap. 123. Kap. 123. " l-awtorità kompetenti " tfisser rispettivament: (a) Kap. 376. Kap. 376. il-korp imsemmi fl-artikolu 12(1) tal-Att dwar Istituzzjonijiet Finanzjarji, fir-rigward ta’ kull impjieg jew kariga ma’ xi kumpannija liċenzjata u, jew rikonoxxuta mill-imsemmikorp; u (b) Kap. 438. Kap. 438. il-korp imsemmi fl-artikolu 9 tal-Att dwar Lotteriji u Logħob Ieħor, fir-rigward ta’ kull impjieg jew kariga ma’ xi kumpannija liċenzjata u, jew rikonoxxuta mill-imsemmikorp; (ċ) l-Awtorità għat-Trasport f’Malta stabbilita skont l-artikolu 5 tal-Att dwar l-Awtorità għat-Trasport f’Malta, fir-rigward ta’ kull impjieg jew kariga ma’ xi impriża li jkollha ċertifikat ta’ operatur tal-ajru maħruġ skont l-artikolu 4 tal-Att dwar l-Avjazzjoni Ċivili (Ċertifikati ta’ Operturi tal-Ajru) jew liċenza ta’ operatur ta’ mitjar maħruġa skont l-artikolu 71 tal-Air Navigation Order; "ċittadin ta’ pajjiż terz " tfisser kull min ma jkunx ċittadin tal-Unjoni Ewropea fil-kuntest tal-Artikolu 20 tat-Trattat dwar l-Unjoni Ewropea u t-Trattat fuq il-Funzjonament tal-Unjoni Ewropea; " dawn ir-regoli " tinkludi d-dispożizzjonijiet tal-artikolu 56(21) tal-Att u r-regoli li jinsabu f’dawn ir-Regoli; " esperjenza professjonali " tfisser l-eżerċizzju attwali u leġittimu tal-professjoni involuta; "interess pubbliku " tinkludi kull interess ta’ sigurtà pubblika, il-ħarsien tal-ordni pubbliku, is-sigurezza nazzjonali, l-integrità territorjali, is-saħħa jew il-morali pubblika; " jeddijiet akkwiżiti taħt din il-liġi " tfisser il-jedd ta’ min jagħżel li jħallas it-taxxa bir-rata mnaqqsa ta’ taxxa kontemplata fl-artikolu 56(21) tal-Att u dawn ir-regoli; "kariga eliġibbli " hija impjieg jew kariga elenkati fl-Iskeda; " il-Kummissarju " tfisser il-Kummissarju tat-Taxxi Interni; " kwalifiki professjonali " tfisser kwalifiki attestati bi provi ta’ kwalifiki ta’ edukazzjoni jew, b’deroga, meta jiġi provdut dwarhom b’liġi nazzjonali, attestati b’mill-inqas ħames snin ta’ esperjenza professjonali ta’ livell komparabbli ma’ kwalifiki ta’ edukazzjoni u li jkunu rilevanti fil-professjoni jew fis-settur speċifikati fil-kuntratt tax-xogħol jew fl-offerta vinkolanti ta’ xogħol; " kwalifika ta’ edukazzjoni " tfisser kull diploma, ċertifikat jew prova oħra ta’ kwalifiki formali li jinħarġu minn stabbiliment edukattiv u li jattestaw għat-temm b’suċċess ta’ programm ta’ edukazzjoni post-sekondarja, jiġifieri sett ta’ korsijiet provduti minn stabbiliment edukattiv rikonoxxut bħala istituzzjoni edukattiva mill-Istat fejn ikun jinsab l-istabbiliment. Tingħata konsiderazzjnoni lil kwalifika ta’ edukazzjoni sakemm l-istudji meħtieġa biex tinkiseb dik il-kwalifika jkunu damu mill-inqas tliet snin; "liġijiet dwar inċentivi kummerċjali " tinkludi l-Att dwar l-Intrapriża ta’ Malta, u l-Att dwar il-Promozzjoni ta’ Negozji. (2) Persuna titqies li tkun relatata ma’ korp ta’ persuni jekk: (a) dik il-persuna u l-korp ta’ persuni jkunu, direttament jew indirettament, kontrollati jew ikunu proprjetà li jibbenefikaw minnhom f’miżura ta’ aktar minn ħamsa u għoxrin fil-mija (25 %) l-istess persuni; jew (b) dik il-persuna ikollha bi proprjetà, direttament jew indirettament, aktar minn ħamsa u għoxrin fil-mija (25 %) tal-kapital ta’ ishma ordinarji jew jeddijiet ta’ votazzjoni tal-korp ta’ persuni. 3. Kuntratt kwalifikanti. (1) Income minn kuntratt kwalifikanti ta’ impjieg jikkwalifika taħt dawn ir-regoli meta dan jiġi riċevut minn benefiċjarju u jkun jikkonsisti f’incomesoġġett għat-taxxa taħt l-artikolu 4(1)(b) tal-Att (eskluż il-valur annwali ta’ xi benefiċċji addizzjonali) ta’ minimu ta’ €75,000 u li jkun jikkonsisti f’emolumenti minn kariga eliġibbli. (2) Kuntratt kwalifikanti ta’ impjieg għandu jitqies bħala tali jekk l-attività tal-impjieg kontemplata fil-kuntratt tal-impjieg ikun kariga eliġibbli. (3) Income m’għandux jitqies li jkun incomeminn kuntratt kwalifikanti ta’ impjieg jekk dan jitħallas minn persuna litħaddem li tkun irċeviet xi benefiċċju jew benefiċċji taħt il-liġijiet dwar inċentivi kummerċjali jew arranġament skont il-liġijiet dwar inċentivi kummerċjali jew jitħallas minn persuna li tkun relatata mal-persuna litħaddem li tkun irċeviet xi benefiċċju jew benefiċċji taħt xi liġi dwar inċentivi kummerċjali jew xi arranġament skont il-liġijiet dwar inċentivi kummerċjali. 4. Il-benefiċjarju hu individwu li jkun konformi mal-kondizzjonijiet kollha li ġejjin: (a) ikun individwu li jikseb incomesoġġett għat-taxxa taħt l-artikolu 4(1)(b) tal-Att, meta dawn ikunu emolumenti li jitħallsu taħt kuntratt kwalifikanti ta’ impjieg, u li jkunu ġew riċevuti għal xogħol jew dmirijiet li jkunu twettqu f’Malta, jew dwar kull żmien mgħoddi barra minn Malta f’dak li għandu x’jaqsam ma’ dak ix-xogħol jew dawk id-dmirijiet, jew fibtala waqt it-twettiq ta’ dak ix-xogħol jew dawk id-dmirijiet; (b) ikun protett bħala impjegat taħt il-liġi ta’ Malta, irrispettivament mir-relazzjoni legali, bil-għan li jsir xogħol ġenwinu effettiv għal, jew taħt id-direzzjoni ta’, xi ħadd ieħor, jitħallas, u jkollu l-kompetenza adegwata u speċifika meħtieġa, skont provi li jinġiebu għas-sodisfazzjon tal-awtorità kompetenti; (ċ) iġibprova għas-sodisfazzjon tal-awtorità kompetenti li jkollu kwalifiki professjonali; (d) ma jkunx persuna li tkun ibbenefikat taħt l-artikolu 6 tal-Att; (e) huwa jiżvela għalkollox għal finijiet ta’ taxxa u jiddikjara emolumenti li huwa jkun irċieva rigward income riċevut minn persuna relatata mal-persuna litħaddmu li tkun qiegħda tħallas income huwa jiżvela għalkollox għal finijiet ta’ taxxa u jiddikjara emolumenti li huwa jkun irċieva rigwar d income minn kuntratt kwalifikanti ta’ impjieg u kull incomeminn kuntratt kwalifikanti kif taxxabbli f’Malta; (f) iġibprova għas-sodisfazzjon tal-awtorità kompetenti li huwa jwettaq attivitajiet ta’ kariga eliġibbli; u (g) iġibprova għas-sodisfazzjon tal-awtorità kompetenti li: (i) ikun qiegħed jirċievi riżorsi stabbli u regolari li jkunu biżżejjed biex isostnu lilu u l-membri tal-familja tiegħu mingħajr ma jkollhom jirrikorru għas-sistema ta’ assistenza soċjali f’Malta; (ii) ikun joqgħod f’akkommodazzjoni li titqies bħala waħda normali għal familja paragunabbli f’Malta u li tkun konformi ma’ standards ġenerali tas-saħħa u s-sigurtà li jkunu fis-seħħ f’Malta; (iii) ikollu dokument tal-ivvjaġġar validu; (iv) ikollu assigurazzjoni kontra l-mard dwar kull riskju lisoltu ċittadini Maltin ikunu koperti bihkemm għalih innifsu kemm għal membri tal-familja tiegħu; u (v) ma jkunx domiċiljat f’Malta. 5. (1) Meta individwu jadotta l-għażla li għandu taħt l-artikolu 56(21) tal-Att dwar xi sena ta’ stima, l-inqas ammont ta’ incomeli jkun taxxabbli bir-rata mnaqqsa li hemm provdut dwarha f’dak is-subartikolu dwar dik is-sena ta’ stima għandu jitqies li jkun € 75,000: Iżda l-inqas ammont ta’ income ta’ € 75,000 għandu jiġi rivedut kull sena, skond ma jkun l-Indiċi tal-Prezzijiet bl-Imnut kif pubblikat fil-Gazzetta mill-Uffiċċju Nazzjonali tal-Istatistika: Iżda wkoll li kellu l-income minn kuntratt kwalifikanti ta’ impjieg jeċċedi l-ammont ta’ €5, 000, 000, ma titħalla sebda taxxa oħra fuq incomeminn kuntratt kwalifikanti ta’ impjieg li jeċċedi € 5,000,000: Iżda wkoll ir-rata ta’ 15 % għandha tapplika mingħajr il-possibilità li jintalab xi ħelsien, tnaqqis, riduzzjoni, kreditu jew tpaċija ta’ ebda xorta. Minkejja l-ġeneralità ta’ dak hawn qabel imsemmi, benefiċjarju għandu jingħata tnaqqis ta’ taxxa taħt l-artikolu 23 tal-Att dwar l-Amministrazzjoni tat-Taxxa. (2) L-għażla li ssir taħt l-artikolu 56(21) tal-Att ma tista’ tiġi adottata dwar ebda sena ta’ stima li tiġi qabel is-sena ta’ stima 2011. 6. Irkupru ta’ benefiċċji. Emendata: A.L.225 tal-2015; A.L.7 tal-2017; A.L. 192 tal-2017. (1) Mingħajr preġudizzju għad-dispożizzjonijiet tar-regola 7, l-għażla li ssir taħt l-artikolu 56(21) tal-Att għandha, dwar ċittadini taż-ŻEE jew Svizzeri, tkun tapplika għal żmien ħames snin konsekuttivi li jibdew mis-sena li tiġi qabel l-ewwel sena ta’ stima meta dik il-persuna tkun tista’ tiġi intaxxata għall-ewwel darba taħt id-dispożizzjonijiet tal-Att. (2) Mingħajr preġudizzju għad-dispożizzjonijiet tar-regola 7, l-għażla li ssir taħt l-artikolu 56(21) tal-Att għandha, dwar ċittadini ta’ pajjiżi terzi, tkun tapplika għal żmien erba’ snin konsekuttivi li jibdew mis-sena li tiġi qabel l-ewwel sena ta’ stima meta dik il-persuna tkun tista’ tiġi intaxxata għall-ewwel darba taħt id-dispożizzjonijiet tal-Att. (3) Drittijiet akkwiżiti taħt din il-liġi għandhom jitqiesu li jkunu ġew irtirati b’seħħ immedjat jekk l-għoti ta’ benefiċċji taħt dawn ir-regoli u l-permanenza tal-benefiċjarju f’Malta ma jkunux fl-interess pubbliku. (4) Drittijiet akkwiżiti taħt din il-liġi għandhom jitqiesu li jkunu ġew irtirati b’seħħ retrospettiv jekk benefiċjarju jkun ċittadin ta’ pajjiż terz u huwa - (a) jew fiżikament joqgħod f’Malta, b’kollox, għal aktar minn 1,460 jum sakemm huwa qed joqgħod skont l-estenzjoni mogħtija skont is-subregola 5 ta’ din ir-regola; jew (b) direttament jew indirettament jikseb jeddijiet reali fuq proprjetà immobbli li tkun tinsab f’Malta jew ikollu xi interess benefiċjarju li direttament jew indirettament ikun jikkonsisti, fost l-oħrajn, f’jeddijiet reali fuq proprjetà immobbli li tkun tinsab f’Malta. (5) Minkejja kull ħaġa li tgħid xort’oħra li tinsab f’dawn ir-regoli, iżda salv għar-regola 14, kull persuna li taqa’ taħt id-dispożizzjonijiet tas-subregola (1) jew subregola (2) tkun, irrispettivament tkunx għażlet li tibbenefika mid-dispożizzjonijiet ta’ dawn ir-regoli jew le, eliġibbli, wara applikazzjoni, għal estensjoni ta’ darba ta’ ħames snin, jew erba’ snin, kif il-każ jista’ jkun mal-perjodu kwalifikanti tiegħu, sakemm jibqa’ konformi mad-dispożizzjonijiet l-oħra ta’ dawn ir-regoli: iżda li din l-estensjoni ma tapplikax għal persuna li kienet residenti Malta qabel l-1 ta’ Jannar 2008 u li l-perjodu kwalifikanti massimu ma jaqbiżx perjodu konsekuttiv ta’ għaxar snin, jew tmien snin, kif ikun il-każ, li jibda mill-ewwel sena ta’ stima li fiha dik il-persuna tkun l-ewwel suġġetta għat-taxxa skont id-dispożizzjonijiet tal-Att. 7. Persuni diġà f’Malta. Emendat: A.L.192 tal-2011; A.L.306 tal-2012. (1) L-għażla li ssir taħt l-artikolu 56(21) tal-Att ma tistax tiġi eżerċitata minn xi persuna li kienet impjegata, għal xi żmien li jeċċedi s-sentejn qabel l-1 ta’ Jannar, 2010, taħt xi kuntratt ta’ impjieg li jirrikjedi li x-xogħol isir f’Malta: Iżda fir-rigward ta’ persuni mpjegati ma’ impriżi li jkollhom ċertifikat ta’ operatur tal-ajru maħruġ mill-awtorità kompetenti, l-għażla disponibbli taħt l-artikolu 56(21) tal-Att ma tistax issir minn persuna li kienet impjegata qabel l-1 ta’ Jannar, 2012. (2) Persuna msemmija fir-regola 6(1), minbarra persuna impjegata ma’ impriża li jkollha ċertifikat ta’ operatur tal-ajru maħruġ mill-awtorità kompetenti, li tkun ċittadin taż-ŻEE jew Svizzer u li sa sentejn qabel ma bdewiseħħ u dawn ir-regoli kienet impjegata taħt kuntratt ta’ impjieg li jkun jeħtieġha twettaq dmirijietha f’Malta, għandha tikseb benefiċċju minn dawn ir-regoli għal mhux aktar minn tliet snin konsekuttivi li jibdew mis-sena ta’ stima 2011. Jekk jiġrili dak iċ-ċittadin taż-ŻEE jew Svizzeru kien impjegat kif hawn qabel imsemmi għal żmien sena, dik il-persuna għandha tikseb benefiċċju taħt dawn ir-regoli għal mhux aktar minn erba’ snin konsekuttivi li jibdew mis-sena ta’ stima 2011. (3) Persuna msemmija fir-regola 6(2), minbarra persuna impjegata ma’ impriża li jkollha ċertifikat ta’ operatur tal-ajru maħruġ mill-awtorità kompetenti, li tkun ċittadin ta’ pajjiż terz li sa sentejn qabel ma bdewiseħħ u dawn ir-regoli kienet impjegata taħt kuntratt ta’ impjieg li jkun jeħtieġha twettaq dmirijietha f’Malta, għandha tikseb benefiċċju taħt dawn ir-regoli għal mhux aktar minn sentejn konsekuttivi li jibdew mis-sena ta’ stima 2011. Jekk jiġrili dak iċ-ċittadin ta’ pajjiż terz kien impjegat kif hawn qabel imsemmi għal żmien sena, dik il-persuna għandha tikseb benefiċċju taħt dawn ir-regoli għal mhux aktar minn tliet snin konsekuttivi li jibdew mis-sena ta’ stima 2011. 8. (1) Meta persuna, sabiex tikseb xi benefiċċju taħt dawn ir-regoli, tagħmel użu minn arranġamenti artifiċjali, il-Kummissarju għandu, b’ordni bil-miktub, jistabbilixxi kemm għandha tħalla s taxxa dik il-persuna, għal xi sena ta’ stima, b’dak il-modu fl-ammont li jista’ jkun meħtieġ, skont iċ-ċirkostanzi tal-każ biex iġib fix-xejn il-benefiċċji miksuba taħt dawn ir-regoli. Persuna li ma tkunx taqbel ma’ xi ordni li tiġi lilu notifikata kif imsemmi hawn qabel ikollha l-istess drittijiet li toġġezzjona għal dik l-ordni u li tappella minn deċiżjoni tal-Kummissarju billi tiċħad dik l-oġġezzjoni bħal li kieku dik l-ordni kienet stima maħruġa taħt l-Att dwar l-Amministrazzjoni tat-Taxxa, u għandhom muta tis mutandis ikunu japplikaw id-dispożizzjonijiet rilevanti ta’ dak l-Att dwar l-oġġezzjonijiet u l-appelli: Iżda jekk persuna titlob xi benefiċċju taħt dawn ir-regoli meta dik il-persuna ma kellhiex jedd għal dak il-benefiċċju, dik il-persuna tista’ teħel penali li tkun daqs l-ammont ta’ benefiċċju mitlub u jekk il-benefiċċju jkun attwalment ġie mħallas lilha, dik il-persuna tista’ b’żjieda ma’ dan teħel li tħallas lura l-benefiċċju li tkun irċevietu taxxa addizzjonali ta’ sebgħa fil-mija fix-xahar jew parti minnu li tibda għaddejja mix-xahar meta dak il-benefiċċju jkun tħallas lilha sax-xahar li hija tkun ħallset lura l-benefiċċju u kull ħlas li jsir minn dik il-persuna dwar it-taxxa li terġa’ titħallas minnha skont dan il-proviso għandu l-ewwel jiġi applikat kontra kull taxxa addizzjonali dovuta fuqu: Iżda wkoll il-ħlas ta’ taxxa addizzjonali li jista’ jsir skont il-proviso ta’ qabel dan m’għandux ikun japplika meta l-persuna hemm imsemmija ġġib prova li huwa tkun aġixxiet bonafidi. (2) Għall-finijiet ta’ din ir-regola, ‘benefiċċju’ tfisser it-taxxa totalli li individwu jiffranka meta jagħżel li japplika dawn ir-regoli. 9. Talba għal informazzjoni. (1) Għall-fini li jiġi aċċertat id-dritt li għandu individwu li jadotta l-għażla msemmija f’dawn ir-regoli u li tiġi żgurata l-applikazzjoni tagħha kif imiss, il-Kummissarju u l-awtorità kompetenti jistgħu jeħtieġu lil individwu jipproduċi, fiż-żmien indikat mill-Kummissarju u l-awtorità kompetenti f’dik it-talba, kull informazzjoni oħra u dokument ieħor hekk kif il-Kummissarju u l-awtorità kompetenti jistgħu iqisu li jkun meħtieġ, inklużi ċertifikazzjonijiet u dikjarazzjonijiet tal-prinċipal ta’ dak l-individwu. (2) Jekk individwu jonqos, mingħajr ebda raġuni valida, milli jikkonforma ruħu ma’ xi talba li jkollha x’taqsam mal-income. F’dak il-każ, il-Kummissarju jista’ jagħmel stima u t-taxxa fuq dak l-income Jekk individwu jonqos, mingħajr ebda raġuni valida, milli jikkonforma ruħu ma’ xi talba li jkollha x’taqsam mal-income tiegħu li ssirlu mill-Kummissarju u l-awtorità kompetenti skond din ir-regola, il-Kummissarju u l-awtorità kompetenti jistgħu jordnaw li l-artikolu 56(21) tal-Att m’għandux ikun japplika għal dak l-income tiġi kalkulata bir-rati provduti fl-Att mingħajr ebda riferenza għal dak is-subartikolu. 10. Mod kif tiġi adottata l-għażla. L-għażla li ssir taħt l-artikolu 56(21) tal-Att għandha tiġi adottata permezz ta’ dikjarazzjoni ffirmata mill-benefiċjarju u kontrofirmata mill-awtorità kompetenti li ssir fuq dik il-formola jew b’dak il-mod li l-Kummissarju jista’ jeħtieġu tintehmeż ma’ jew tiġi inkluża fil-prospett tat-taxxa għas-sena ta’ stima relattiva. L-għażla ma titqiesx li tkun ġiet validament adottata kemm-il darba l-incomeli tkun tapplika għalih ma jkunx ġiedikjarat għalkollox u b’mod korrett f’dak il-prospett tat-taxxa u kemm-il darba dik id-dikjarazzjoni u l-prospett tat-taxxa ma jiġux preżentati sa mhux aktar tard mid-data stabbilita għall-prospett tat-taxxa: Iżda meta dik id-dikjarazzjoni jew il-prospett tat-taxxa relattiv jiġu preżentati aktar tard mid-data stabbilita għall-prospett tat-taxxa, il-Kummissarju jista’ jittratta l-għażla bħal li kieku din tkun ġiet validament adottata jekk huwa jkun sodisfatt li d-dewmien kien dovut għal skuża raġonevoli. 11. Deċiżjonijiet u attestazzjonijiet. (1) Għall-finijiet tar-regola 4, l-awtorità kompetenti għandha toħroġ deċiżjoni formali dwar kull ħaġa li tkun trid tinġieb prova dwarha għas-sodisfazzjon tagħha kif imniżżel f’dawn ir-regoli. (2) L-applikazzjoni għal deċiżjoni formali dwar eliġibbiltà taħt dawn ir-regoli għandha ssir fuq dik il-formola jew b’dak il-mod li l-awtorità kompetenti tista’ teħtieġ u għandu jkun fiha kull informazzjoni u dokument mitlub fiha. (3) Wara konsultazzjoni mal-awtorità kompetenti, il-Ministru responsabbli għall-ġustizzja għandu jiddeċiedi jekk il-permanenza ta’ benefiċjarju f’Malta tkunx waħda fl-interess pubbliku. 12. Kif jittieħed benefiċċju. Emendat: A.L.192 tal-2011. Għall-finijiet tar-regola 10, l-awtorità kompetenti għandha, wara li tiġi preżentata applikazzjoni għaldaqstant mill-benefiċjarju, tikkontrofirma l-formola meħtieġa mill-Kummissarju. 13. Karigi eliġibbli. Għall-finijiet tar-regola 3, l-impjiegi u karigi li huma eliġibbli għar-rata ta’ taxxa mnaqqsa huma elenkati fl-Iskeda. 14. Limitu għall-benefiċċju. Miżjuda: A.L.225 tal-2015. Emendata: A.L.428 tal-2011; A.L. 306L. 152 tal-2013; A.L.16; A.L.306 tal-2012; A. tal-2014. L-ebda deċiżjoni mill-awtorità kompetenti skont l-artikolu 11 ma tista’ tinħareġ wara l-31 ta’ Diċembru 2020, u kull deċiżjoni maħruġa trid tkun għal impjieg li jibda sal-31 ta’ Diċembru 2021 u jispiċċa sal-31 ta’ Diċembru 2025.